Kamu bisa jelasin ke aku soal Zinédine Zidane dalam bahasa jawa?

Zinédine Zidane inggih punika salah satunggalipun juru main bal-balan saking Prancis. Zinédine Zidane lair tanggal 23 Juni 1972 ing Prancis. Zidane gadhah nama sanès Zizou. Tiyang sepuhipun Zinédine Zidane asalipun saking Aljazair. Nalikanipun taksih alit, Zidane kirang remen sekolah, piyambakipun langkung remen main bal-balan. Ing yuswa 16 taun, salah satunggalipun tiyang ingkang namanipun Jean Varraud ngrekrut Zidane dhateng Cannes. Setunggal taun salajengipun, Zidane main ing tim senior klub divisi satunggal Prancis, inggih ing klub Bordeaux ing taun 1992. Wonten ing klub punika, Zidane main ngantos dumugi final piala UEFA taun 1995-1996. Amargi prestasinipun punika saged damel klub Juventus remen lan kepéngin nyéwa jasanipun Zidane. Zidane lajeng pindhah dhateng klub Juventus, salah satunggalipun klub divisi satunggal ing nagari Italia. Ing klub Juventus, Zidane saged ngrebut Piala UEFA, Piala Super Éropah, lan piala Interkontinental. Zidane ugi saged menangaken Juventus ing Serie A Liga Calcio Italia ing taun 1997 lan 1998. Sanèsipun punika, ing taun 1997 lan 1998 Juventus ugi saged mlebet final Liga Champions. Wonten ing kompetisi internasional, Zidane dados kembang lambé sasampunipun saged mbekta tim Prancis ngrebut gelar Piala Donya 1998 lan Euro ing taun 2000. Zidane sampun pikantuk pinten-pinten penghargaan, piyambakipun naté pikantuk juru main ingkang saé piyambak sadonya ing taun 1998, 2000, lan 2003.